ประกาศสํานักงานคณะกรรมการกํากับหลักทรัพย์และตลาดหลักทรัพย์

ที่ สน.  44/2546

เรื่อง   การให้ความเห็นชอบอัตราส่วนการลงทุนของ

กองทุนรวมเพื่อแก้ไขปัญหาการดํารงเงินกองทุน

ของธนาคารพาณิชย์ 

                                       
 

                   อาศัยอํานาจตามความในมาตรา 123 แห่งพระราชบัญญัติหลักทรัพย์และตลาดหลักทรัพย์ พ.ศ. 2535 และข้อ 23(1) แห่งประกาศคณะกรรมการกํากับหลักทรัพย์และตลาดหลักทรัพย์ ที่ กน. 46/2541  เรื่อง หลักเกณฑ์ เงื่อนไข และวิธีการจัดตั้งและจัดการกองทุนรวม ลงวันที่ 16 ธันวาคม พ.ศ. 2541 ซึ่งแก้ไขเพิ่มเติมโดยประกาศคณะกรรมการกํากับหลักทรัพย์และตลาดหลักทรัพย์ ที่ กน. 14/2542  เรื่อง หลักเกณฑ์ เงื่อนไข และวิธีการจัดตั้งและจัดการกองทุนรวม (ฉบับที่ 2) ลงวันที่ 21 มิถุนายน พ.ศ. 2542   สํานักงานคณะกรรมการกํากับหลักทรัพย์และตลาดหลักทรัพย์ออกข้อกําหนดไว้ดังต่อไปนี้


ข้อ ๑ ในประกาศนี้

                   “กองทุนรวม”  หมายความว่า   กองทุนรวมที่ประสงค์จะไม่ดํารงอัตราส่วน (specific fund) ซึ่งมีวัตถุประสงค์ในการนําเงินที่ได้จากการจําหน่ายหน่วยลงทุนไปลงทุนในหรือมีไว้ซึ่งหลักทรัพย์หรือทรัพย์สินอื่นหรือหาดอกผลโดยวิธีอื่น เพื่อแก้ไขปัญหาการดํารงเงินกองทุนของธนาคารพาณิชย์

                   “ธนาคารพาณิชย์”  หมายความว่า  ธนาคารพาณิชย์ตามกฎหมายว่าด้วยการธนาคารพาณิชย์ 

                   “ตราสารหลัก”  หมายความว่า   ตราสารแห่งหนี้ที่ธนาคารพาณิชย์เป็นผู้ออก ซึ่งได้รับการจัดอันดับความน่าเชื่อถือในสี่อันดับแรก (category) ในขณะที่กองทุนรวมลงทุนในตราสารแห่งหนี้ดังกล่าว และได้รับการจัดอันดับความน่าเชื่อถือตลอดระยะเวลาที่กองทุนรวมลงทุนในหรือมีไว้ซึ่งตราสารแห่งหนี้นั้น จากสถาบันจัดอันดับความน่าเชื่อถือที่ได้รับการยอมรับจากสํานักงาน

                   “ประกาศ ที่ สน. 11/2542” หมายความว่า   ประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สน. 11/2542  เรื่อง การกําหนดอัตราส่วนการลงทุนของกองทุนรวม ลงวันที่ 29 เมษายน พ.ศ. 2542 

                   “ประกาศ ที่ สน. 40/2545” หมายความว่า  ประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สน. 40/2545  เรื่อง แบบหนังสือชี้ชวนการเสนอขายหน่วยลงทุนของกองทุนรวม ลงวันที่ 28 ตุลาคม พ.ศ. 2545 


ข้อ ๒ ให้บริษัทจัดการลงทุนในหรือมีไว้ซึ่งหลักทรัพย์หรือทรัพย์สินอื่นหรือหาดอกผลโดยวิธีอื่น เพื่อเป็นทรัพย์สินของกองทุนรวมที่จัดตั้งขึ้นตามหลักเกณฑ์ในข้อ 3 ตามอัตราส่วนดังต่อไปนี้

                   (1)  ลงทุนในหรือมีไว้ซึ่งตราสารหลัก เพื่อเป็นทรัพย์สินของกองทุนรวมได้โดยไม่จํากัดอัตราส่วน

                   (2) ลงทุนในหรือมีไว้ซึ่งหลักทรัพย์หรือทรัพย์สินอื่นหรือหาดอกผลโดยวิธีอื่นนอกจากกรณีตาม (1) เพื่อเป็นทรัพย์สินของกองทุนรวม ตามอัตราส่วนที่กําหนดไว้ในประกาศ ที่ สน. 11/2542 แต่มิให้นําความในข้อ 12 มาใช้บังคับ 


ข้อ ๓ บริษัทจัดการอาจจัดตั้งกองทุนรวมตามหลักเกณฑ์ดังต่อไปนี้

                   (1) ยื่นคําขออนุมัติจัดตั้งและจัดการกองทุนรวมภายในสองปีนับแต่วันที่ประกาศนี้มีผลใช้บังคับ

                   (2)  กองทุนรวมที่บริษัทจัดการจัดตั้งขึ้นต้องเป็นกองทุนรวมที่กําหนดอายุโครงการแน่นอน


ข้อ ๔ ในการเสนอขายหน่วยลงทุนของกองทุนรวม บริษัทจัดการต้องเปิดเผยคําเตือนและความเสี่ยงของกองทุนรวมอย่างชัดเจน เพิ่มเติมจากรายการคําเตือนเกี่ยวกับการลงทุนในหน่วยลงทุนและรายการความเสี่ยงในการลงทุนของกองทุนรวมในหนังสือชี้ชวนส่วนสรุปข้อมูลสําคัญตามประกาศ ที่ สน. 40/2545 เพื่อให้ผู้ลงทุนเข้าใจว่าความเสี่ยงในการลงทุนของกองทุนรวมขึ้นอยู่กับความน่าเชื่อถือของตราสารหลักที่กองทุนรวมลงทุน 


ข้อ ๕ ประกาศนี้ให้ใช้บังคับตั้งแต่วันที่ 1 มกราคม พ.ศ. 2547  เป็นต้นไป


ผู้มีอํานาจลงนาม - ประกาศ ณ วันที่  25 ธันวาคม พ.ศ. 2546

 

 

 

                                                             (นายประสาร  ไตรรัตน์วรกุล)

                                                                             เลขาธิการ

                                        สํานักงานคณะกรรมการกํากับหลักทรัพย์และตลาดหลักทรัพย์